b"\n_START_ARTICLE_\nShabaker\n_START_PARAGRAPH_\nShabaker er ei folkegruppe  p\xc3\xa5 rundt 50 000 mennesker bosatt i det  nordlige Irak, hovedsakelig i et trettitalls landsbyer i provinsen Ninawa. De snakker et indoeuropeisk spr\xc3\xa5k n\xc3\xa6rt beslektet  med kurdiske dialekter._NEWLINE_De betrakter seg selv som etterkommere av qizilbashene fra shah Ismail Is h\xc3\xa6r.\n_START_SECTION_\nReligion\n_START_PARAGRAPH_\nShabakene praktiserer  en egen synkretistisk religion, som likner p\xc3\xa5 yezidismen. Shabakenes tro har elementer fra islam og kristendom, men den tetteste affiniteten er til yezidiene. For eksempel drar shabakene p\xc3\xa5 pilegrimsferder til yezidienes hellige steder_NEWLINE_Shabakene kombinerer elementer fra sufismen med en egen fortolkning av den guddommelige virkelighet, som de anser som mer avansert enn den ordrette tolkningstradisjon av den hellige Qur'an som er kjent som sharia. Shabakenes \xc3\xa5ndelige rettledere kalles pir; Det er folk som er godt innsatt i gruppens b\xc3\xb8nner og ritualer. Pirene p\xc3\xa5 sin side st\xc3\xa5r under ledelse av  et overhode  kalt Baba. Pirer opptrer som formidlere mellom den guddommelige makt og de alminnelige shabaker. Gruppen praktiserer b\xc3\xa5de offentlig og privat skriftem\xc3\xa5l, og tillater konsumpsjon av alkoholholdig drikke. Dette siste adskiller dem tydelig fra deres muslimske omverden. _NEWLINE_Yarsanenes tro ligner ogs\xc3\xa5 sterkt p\xc3\xa5 shabakfolkets.\n_START_SECTION_\nDiskriminering og forf\xc3\xb8lgelse\n_START_PARAGRAPH_\nDe er ofte blitt forfulgt av muslimer som betrakter dem som frafalne. Etter invasjonen i 2003 har shabakene v\xc3\xa6rt rammet av flere terrorangrep fra sunni-arabiske ekstremistegrupper som Ansar al-Sunnah og al-Qaida.   _NEWLINE_Under Saddam Husseins kampanjer mot kurderne ble ogs\xc3\xa5 shabaker hardt forfulgt, og mange shabaker har deltatt i kurdiske partier og militser.  Etter  2003 har shabakene kommet under dobbelt press; de kurdiske partiene \xc3\xb8nsker \xc3\xa5 innlemme shabakenes landsbyer og andre deler av provinsen Ninawa  i den kurdiske regionen, mens arabiske partier fors\xc3\xb8ker \xc3\xa5 styrke shabakenes separate ikke-kurdiske identitet."